Document ID: 31988R2328

ΚΑΝΟΝΙΣΜΟΣ ( ΕΟΚ ) αριθ . 2328/88 ΤΗΣ ΕΠΙΤΡΟΠΗΣ της 26ης Ιουλίου 1988 που τροποποιεί τον κανονισμό ( ΕΟΚ ) αριθ . 626/85 σχετικά με την αγορά, πώληση και αποθεματοποίηση μη μεταποιημένων σταφίδων και ξηρών σύκων από τους οργανισμούς αποθεματοποίησης
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2247/88^(2 ), και ιδίως το άρθρο 8 παράγραφος 8 και το άρθρο 20,
Εκτιμώντας :
ότι ο κανονισμός ( ΕΟΚ ) αριθ . 626/85 της Επιτροπής^(3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1490/88^(4 ), υποδεικνύει τους οργανισμούς αποθεματοποίησης στους οποίους υποβάλλονται οι προσφορές αγοράς για τα προϊόντα που πωλούνται σε καθορισμένη τιμή στα πλαίσια διαδικασίας δημοπρασίας ότι, προκειμένου να καταστεί δυνατή η αγορά, κατά τους δύο τελευταίους μήνες της περιόδου εμπορίας, σουλτανίνων, κορινθιακών σταφίδων ή ξηρών σύκων από τον ισπανικό οργανισμό αποθεματοποίησης κατ' εφαρμογή του άρθρου 8 του κανονισμού ( ΕΟΚ ) αριθ . 426/86, πρέπει να συμπληρωθεί ο κατάλογος των οργανισμών αποθεματοποίησης ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 Στο άρθρο 13 παράγραφος 1 του κανονισμού ( ΕΟΚ ) αριθ . 626/85, προστίθεται η ακόλουθη τρίτη περίπτωση :
"- για τα προϊόντα του ισπανικού οργανισμού αποθεματοποίησης, στον αντίστοιχο οργανισμό, στην έδρα του SENPA, c/Beneficencia 8, 28004 Μαδρίτη ." ίΑρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 26 Ιουλίου 1988 .

Labels: 3
17
6